gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl ast gl gl pt gl gl gl gl gl gl gl gl gl gl gl gl cs sv en sv fr de de gl gl gl gl gl gl gl es gl gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta xa prescindiu dun 30% dos traballadores de Seaga
Sábado, 01 de outubro de 2022
PASOS PARA A PRIVATIZACIÓN (II)
Os últimos despedimentos deixan baixo mínimos o Centro de Información ao Agro Galego, que pasou de 40 a 15 traballadores.
Pasos para privatizar a loita contra o lume
Isabel G. Couso - 09:00 29/03/2010
Tags: Centro de Información ao Agro Galego privatización Seaga
Na actualidade, Seaga só ten a seis persoas en nómina
Catro anos despois da creación de Seaga polo goberno bipartito (Decreto 206/2006), a empresa pública chamada a xestionar os servizos agrarios e a extinción dos lumes forestais conta só con seis persoas contratadas. O resto do cadro de persoal que presta os servizos ben en materia forestal ben no eido agrícola e gandeiro teñen contratos temporais ou por obra e servizo.
Esta situación, que xa foi denunciada en reiteradas ocasións polo comité de empresa dende os mesmos inicios de Seaga como tal, está a empeorar dende que mudara o goberno con dous procedementos paralelos: dunha banda coa redución do persoal nos diferentes departamentos e, da outra, coa crecente externalización de moitos destes servizos.
Nos últimos anos, nos meses de inverno, Seaga sumaba unha cifra que oscilaba entre os 400 e os 500 traballadores, que chegaban até os 2.500 na campaña de verán, un incremento que se explica polas propias campañas de extinción de incendios. Ademais dos brigadistas, os números repartíanse entre uns 70 veterinarios, 20 administrativos e 40 traballadores do Centro de Información do Agro Galego (CIAG). Segundo explica o secretario nacional da Federación de Servizos da CIG, Paulo Rubido, na actualidade quedan só 30 veterinarios, 10 administrativos e 15 na atención telefónica os gandeiros. No seu conxunto, explica Rubido, deixaron de contratarse unhas 600 persoas.
Os diferentes sindicatos mantiveron nos pasados meses diferentes mobilizacións, a última celebrada en Compostela incidía precisamente neste “desmantelamento” do carácter público de servizos como o do CIAG, denunciando a “precaria situación na que se atopa a empresa pública, que na actualidade só conta no seu cadro de persoal cuns 200 traballadores para realizar labores que o ano pasado, a estas alturas, desenvolvían preto de 1.200”.
Ademais de recortar os servizos que até o de agora recibían os gandeiros, tamén se está a profundar nunha liña de externalización de moitos destes cometidos que antes correspondían á empresa pública. Alén do último procedemento aberto pola Xunta para privatizar parte da xestión dos plans de extinción de incendios, os traballadores denuncian operacións parellas en tarefas de prevención, limpeza, desbroce ou recollida de madeira.
Na práctica esta privatización ten unha triple repercusión. Primeiro, fai que a Xunta duplique os seus gastos, xa que contrata a empresas privadas para realizar traballos que anteriormente xa facía Seaga. Ademais de sufragar o gasto da nova contratación, normalmente vese na obriga de indemnizar os traballadores de Seaga dos que prescinde. De feito, até o de agora as sentenzas foron todas favorábeis aos sindicatos e obrigan ben a indemnizar aos despedidos, ben a readmitilos.
En segundo lugar, precariza aínda máis o traballo, que lonxe de profesionalizarse, cotízase máis baixo. A mostra é que actualmente peóns de limpeza e desbroce de monte, contratados polas empresas privadas, están a cobrar pouco máis de 600 euros, o salario mínimo interprofesional. E en terceiro lugar, esta externalización leva canda si máis dificultades operativas. Segundo explica Rubido, noutras campañas era posíbel desprazar traballadores que nun momento determinado se adicaban ao desbroce a labores de extinción de incendios se a situación de emerxencia o aconsellaba. Esta posibilidade queda totalmente pechada coa privatización destes traballos e, en consecuencia, a capacidade de resposta ante o lume forestal é menor.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Até o de agora, os traballadores gañaron todas as sentenzas
Os traballadores denuncian o desmantelamento do Centro de Información do Agro Galego (CIAG)
Os sindicatos denuncian outras externalizacións como en materia de prevención, limpeza, desbroce ou recollida de madeira
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto